
HOTĂRÂRE

cu privire la activitatea Direcției Sport Radio - TV
În conformitate cu prevederile art.56 alin.(6), art.58 lit.c) din Codul audiovizualului al Republicii Moldova şi în baza

p.42 lit.d), m) şi o) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,
în urma examinării raportului privind activitatea Direcției Sport Radio -TV, prezentată de șeful Direcției Efim Josanu,
Consiliul de Observatori
HOTĂRĂŞTE:
1. Se ia act de raportul privind activitatea Direcției Sport Radio -TV, prezentată de către șeful direcției Efim Josanu (se anexează).  

2. Raportul privind activitatea Direcției Sport Radio - TV este parte integrantă a prezentei hotarâri.

3. Președintele IPNA „Teleradio-Moldova” va prezenta, până la data 15 octombrie 2013, informația privind evoluția procesului de convergență în cadrul Direcției Sport Radio- TV și propuneri privind schema de încadrare în cadrul aceleiași subdiviziuni a IPNA „Teleradio-Moldova”.

4. Prezenta hotărâre intră în vigoare în ziua adoptării.
Prezenta hotărâre a fost adoptată unanim, cu votul a 8 membri ai Consiliului de Observatori prezenți la ședință (V.Bogatu, L.Călugăru, D.Deleu, P.Grozavu, R.Lozinschi-Hadei, A.Peru-Balan, V.Țapeș, E.Rîbca).
Preşedintele

Consiliului de Observatori                                                 Aurelia Peru-Balan
Secretarul şedinţei

Consiliului de Observatori                                                   Viorica Bogatu
Anexă
R A P O R T   

 
privind activitatea Direcției Sport Radio - TV 

Introducere

Viaţa de azi a omului modern nu poate fi concepută în absenţa sportului, componentă a preocupărilor de fiecare zi. Şi aceasta, independent de faptul că este vorba despre sport de elită, de performanţă sau de practici cu scop de întremare. Sportul, în virtutea esenţei sale de frenomen social, cuprinde toate categoriile de vârstă. Iar era electronică şi procesele globalizării îi extind dimensiunea de valoare utilitară, instructivă şi spectaculară. Sunt categorii şi priorităţi de importanţă majoră pentru orice societate.

Astfel, este explicabil ca interesul pentru tematicile sportive să se cuprindă tot mai mult în politicile editoriale ale posturilor de televiziune şi radio, în mass media în general. Iar experienţa studiourilor generaliste scot în evidenţă tendinţa accentuată spre lărgirea spaţiului de emisie (care se ridică uneori peste 10% din întreg conţinutul grilei de emisie) prin mărirea numărului de emisiuni în direct de la competiţiile de anvergură, dar şi prin diversificarea emisiunilor ca gen informativ-analitic şi tematic.

Premize şi constituirea Direcţiei

Iată de ce la începutul anului 2012, în mod imperativ, apăruse necesitatea revizuirii conceptuale a reflectării evenimentelor şi problematicilor sportive în cadrul programelot TV Moldova1 şi Radio Moldova. După prezentarea conceptului desfăşurat conducerii IPNA TRM, sprijinit şi apoi propus  aprobării Consiliului de Observatori a fost creată noua structură  unificată - DIRECŢIA (Programe Sportive) SPORT RADIO TV  - o structură menită să răspundă la provocările cerinţelor tot mai mari ale timpului prin implimentarea unei politici de convergenţă şi de suport reciproc în realizarea programelor sportive la RadioTV.

Şi  acest lucru a dat rezultate notabile, chiar şi dacă constituirea Direcţiei s-a produs de iure abea spre sfârşitul anului.

Activitate

Iar calendarul sezonului 2012 a fost unul suprasolicitat.

Din totalitatea evenimentelor se cuvine să remarc 2 evenimente de cea mai mare rezonanţă.

a) Campionatul european de fotbal şi

b) Jocurile Olimpice de vară

Transmisiunile de la Euro-2012 au însumat în total 76 de ore. A fost prima ediţie transmisă în direct care nu doar s-a bucurat de un rating înalt, ci şi a fost profitabilă pentru TRM din punct de vedere comercial, ceea ce scoate în evidenţă şi faptul că am ştiut să ne manifestăm şi din punct de vedere managerial. Mai important considerăm, totuşi, că am reuşit să ne impunem ca realizare profesională, având  în vedere că echipa de comentatori (C.Frisc, D.Chitoroagă, V.Reniţă, V.Daghi), a făcut faţă exigenţelor genului şi în majoritate, publicul spectator, întotdeauna extrem de pretenţios, a apreciat acest lucru. O altă reuşită - pentru prima dată comentatorul nostru (D.Chitoroagă) a relatat în direct de pe stadioanele din Polonia şi Ucraina de la meciurile din faza finală a turneului.  Experienţa a fost una benefică, or în continuare am avut transmisiuni directe din Odesa (Ucraina), San-Marino şi sperăm să avem în septembrie curent reportaj în direct de pe celebra arenă „Wembley” din Londra.

Un examen şi mai dificil l-a constituit pregătirea şi organizarea transmisiunilor de la Jocurile Olimpice de vară din capitala Marii Britanii. Evenimentul ne-a oferit posibilitatea să pregătim un decor modern şi universal, care este utilizat şi pentru emisiunile sportive tematice şi în continuare.

Ca volum la J.O. am bătut toate recordurile -  104 ore la TV! (6240 de minute) La radio corespondentul nostru special Liubomir Madan acreditat pentru ultima perioadă a Jocurilor  a realizat în direct şi în imprimare 23 de corespondenţe cu un total de 115 minute).

Practic, pentru o perioadă de aproape 2 luni grila de emisie a fost ocupată de EURO-2012 şi J.O., ediţia a XXX-a.

Deşi de maximă importanţă aceste 2  mari evenimente nu au eclipsat competiţiile interne, campionatele naţionale. Spre finele sezonului pentru prima dată am transmis meciurile finale la volei. Este o disciplină pe cât de simplă şi populară, deloc însă uşor de realizat din punct de vedere conceptual şi tehnic.  Regia a trecut, totuşi examenul pe notă bună. 

La începutul anului 2012 am avut o altă premieră – Cupa Davis la tenis, care s-a dovedit a fi cu adevărat o reuşită. În pofida faptului că stafful regizoral şi tehnic, nu avea  practică suficientă în ceea ce priveşte tarnsmisiuni de acest fel, prestanţa a fost la înălţimea exigenţelor.

Putem considera că şi rubrica „Mesager” a avut o evoluţie ascendentă. Prezentatoarea Olivia Furtună şi-a câştigat un nume cunoscut datorită eleganţei, sobrietăţii, ţinutei în cadru, dar şi a modului de a scrie, de a tria ştirile, manifestându-se şi ca bun reporter pe platou.

Sport-Mesager a devenit o rubrică variată nu numai datorită reflectării evenimentelor operative, ci şi prin diversitate ca gen jurnalistic. Au apărut pagini noi cum ar fi „Sportul la sat”, „Profiluri” (de atleţi, antrenori), reportaje de investigaţii.
Crearea Direcţiei Sport RadioTV a permis:

I. Planificarea eficientă

(Atât la  Radio cât şi la TV practica veche se rezuma la pregătirea ştirilor sportive selectate în aceiaşi zi, planificarea făcându-se în mod arbitrar şi fără trieri, fără a se  ţine cont de priorităţi şi importanţă etc).

Întru disciplinarea procesului de muncă am impus ca cerinţe obligatorii  din partea  angajaţilor prezentarea:

· Planurilor operative (zilnice), alcătuite în cadrul rubricilor de actualităţi

· Planuri tematice (săptămânale)

· Planuri de perspectivă şi de pregătire a materialelor de portofoliu (lunare, trimestriale, anuale)

Planurile de perspectivă sunt alcătuite în baza calendarelor de concurs interne şi internaţionale. Planurile de portofoliu conţin teme, subiecte, secvenţe, documentare, programate pentru rubricile tematice în fază de pregătire.

     II.         Realizări prin:

1. Transmisiuni în direct şi imprimare

2. Emisiuni tematice

3 Ediţii speciale

4. Rubrici zilnice în programele de actualităţi

5. Concursuri şi campanii sociale

1. Transmisiunile 

de la locul competiţiilor a avut de suportat o redirecţionare conceptuală nouă în raport cu politicile editoriale de altădată, care acordau prioritate unei singure probe - fotbalului, în detrimentul altor discipline. Iată de ce, aşa cum am menţionat, am avut  premiere la:

Volei, 

Tenis, 

Hochei. Totodată am revenit la transmisiuni prin reluarea celor mai importante competiţii la baschet, handbal, fotbal de sală şi de plajă, rugby, box, pupte, haltere. Toate acestea au avut un efect remarcat de opinia sportivă din ţară prin reacţiile pozitive imediate ale telespectatorilor la schimbările de imagine şi conţinut.
Comentariul. 

Problema reportajului în direct întotdeauna a fost una sensibilă. Meseria nu e deloc uşoară, comentatorul trebuind nu doar să cunoască specificul şi subtilităţile probei, dar şi să aibă un vast orizont cultural, voce, dicţie, reacţie, compatibilitate cu ascultătorul şi telespectatorul din faţa ecranului etc.  Cele 2 evenimente EURO-2012 şi J.O. au scos în evidenţă că am reuşit formarea unor echipe de comentatori (au fost şi critici, desigur), care au primit note bune. Mai mult - am  căpătat practica creării şi a cuplurilor pe discipline, care ne scutesc cel puţin pentru o perioadă de experimentări pripite în căutarea specialiştilor vizaţi pe genuri. FOTBAL (Chitoroagă, Frisc), HANDBAL (Madan, Rusu),  BASCHET (Chitoroagă, Ciorbă), VOLEI (Stratan, Graboveţchi), ATLETISM (Frisc, Popuşoi), GIMNASTICĂ (Bostănaru, Popuşoi), HOCHEI; RUGBY (Frisc).
2.Emisiuni tematice

a) TV Moldova -1

„Săptămâna sportivă”. 

Emisiune gen – revistă, trilunară.

Durata – 35 de minute.  Emisiunea conţine retrospectiva principalelor competiţii săptămânale, dar cu accentuarea pe importanţa evenimentului  de rezonanţă sau problematică ce ţine de dezvoltarea unei disciplini (Federaţii, cluburi, şcoli sportive etc) cu invitaţi experţi în studio. 

Diapazonul tematic este unul divers, începând cu sportul pentru copii, cel cu caracter de masă  şi de performanţă, şi terminând cu problemele  ce ţin de politicile statului referitor la perspectivile dezvoltării   în ansamblu a miscării sportive în ţară.

„Fotbal non stop”. 

Emisiune lunară, consacrată în exclusivitate sportului-rege. Durata – 35 de minute.
Radio Moldova

„Metronom”, 

în fiecare sâmbătă, durata 25 de minute

emisiune de dezbatere cu segment interactiv. Conform planului prestabilit se iau în discuţie cele mai diverse aspecte problematice ale sportului de performanţă şi cu carater de masă cu invitaâii în studio a unui expert (sau câţiva) de specialitate. Intervenţiile ascultătorilor care adresează întrebări ţi iau atitudini proprii pe segmentul interactiv  impimă dialogului o atracţie şi un interes aparte.

Metronom duminical
Emisiune gen revistă. Durata -25 de minute. 

Emisiunea este axată pe retrospectiva evenimentelor săptămânale,  are la bază  variate elemente jurnalistice – crochiuri, reportaje, interviuri, corespondenţe, comentarii.

3. Ediţii speciale


Sunt emisiuni care răspund operativ la cerinţele zilei, programate de regulă în imprimare, periodicitatea şi durata  variind în dependenţă de importanţa evenimentului şi interesul manifestat de public. Dintre cele menţionate notăm: campionatul european de taekwondo; Tenis. FED CUP, Cursa Olimpică, Campionatul republican de lupte libere şi greco-romane.

4. Rubrici sportive zilnice în programele de ştiri.

Este cea mai mare exigenţă a calităţii şi operativităţii în plan profesional, or în cadrul acestor rubrici domină genul informativ scurt care trebuie să cumuleze şi să cuprindă întregul tablou al zilei cu multitudinea de calendare, manifestări şi concursuri din diferite locaţii, zone, fusuri orare diferite. Acestea cer aptitudini şi mobilizare maximă din partea tutror angajaţilor Direcţiei. Este impactul principal zilnic cu telespectatorul şi ascultătorul nostru, modalitatea de bază ce ne formează imaginea. Şi faptul că rubrica sportivă are deseri ratingul mai înaltde cat Mesagerl în ansamblu ne inspiră încrederea că suntem pe calea cea bună.

„Omul din umbra stelelor”. Profiluri de antrenori, profesori de educaţie fizică, mentori care care descoperă şi îndrumă tinerele talente spre culmile performanţei.

„Giganţii stadioanelor”. Biografii ale marilor celebrităţi. Rubrica are un impact deosebit mai ales asupra acelor tineri care visează să urmeze calea marilor campioni.

„Punctul pe „i”. Comentarii pe marginea evenimentelor de rezonanţă, dar şi a problemelor de actualitate, inclusiv a materialelor de investigaţie.

„Reporter în deplasare”. Corespondenţe de pe teren.
„Sportul la sat”. Rubrică destinată mişcării sportive în mediul rural.

„Speranţe olimpice”. Rubrică pentru tinerii performeri, despre cei care visează să ajungă pe podium la marile concursuri internaţionale.

„Mens sana in corpore sanum.” Pagină pentru cei care practică exerciţiul fizic în scop de întremare. Rubrică consacrată sportului cu caracter de masă.
5. Concursuri şi campanii sociale

Nevoia de adaptare la ritmurile vieţii contemporane impune o nouă viziune asupra conceptului sportului ca fenomen social. Rolul efortului fizic drept element definitoriu de întărire a sănătăţii şi a moduli sănătos de  viaţă, în era electronicii, creşte în mod vădit. Iată de ce devine necesară  stimularea activităţilor fizice sub diferite forme, mai ales între elevi. Şi în acest scop, pentru prima dată, Direcţia Sport RadioTV organizează campania socială „O masă de tenis pentru şcoala ta”,  o acţiune de mare amploare care a demarat deja şi  va fi finalizată în 2014 cu Gala Finală, dotată cu premiile TRM, având ca parteneri Ministerul Educaţiei şi Ministerul Tineretului şi Sportului.

III.Convergenţa  
Formula unificării componentelor Radio TV este o practică la care recurg multe posturi, azi adăugându-se şi segmentul electronic multimedia. Este o oportunitate de care se cuvine să profităm şi care trebuie exploatată. Convergenţa în cadrul Direcţiei Sport RadioTV a început odată cu constituirea noii structuri. Acest lucru se resimte în comentarii care se fac atât la radio cât şi la TV şi în special când angajaţii pleacă în deplasări de creaţie, de unde pregătesc subiecte pentru TV şi relatează de pe loc corespodenţe pentru rubricile spoertive. Totuşi, e nevoie încă de timp pnă la atingerea performanşelor dorite, aşa cum există specificacităţi de gen, iar fenomenul convergenţei se manifestă prin practici permanente şi în timp.

IV. Program 2014 
	Evenimente/emisiuni/campanii sociale /productie in reluare 
	Durata 
	Perioada/luna


	Saptamina Sportiva – de trei ori pe luna, magazin, emisiune de analiza a evenimentelor sportive

Fotbal Non Stop – lunara, emisiune de totalizare a evenimentelor fotbalistice si promovare a sportului „rege” in tara 

Jurnale, rubrici de analiza,  dedicate Cupei Mondiale de Fotbal din Brazilia 

Jurnale dedicate Olimpiadei de iarna 

Rubrica sport in cadrul emisiunii Buna dimineatza 

(Radio) Metronom limba romana

Buletin informativ in limba rusa 

Buletin informativ in limba romana 

Magazine FIFA 

Editii speciale dedicate Zilei Mondiale Olimpice. 


	36  x  35 min = 1260 min (21 ore)

12 x 35 = 420 (7 ore)

63x3x15 min= 2835 min (47 ore 25 min)

2 x 60 = 120 min (2 ore)

 48x5min=240 min (4 ore)

2X30x96 =

5x5=25 x5=125 x12= min 1500 min (25 ore)

5x7=35x5=175 x12 = 2100 min (35 ore)

5 x 26 =130 min (2 ore si 10 min)

9x20 min=180 min (3 ore)


	Ianuarie – decembrie 2014

Ianuarie – decembrie  2014 

12 iunie – 13 iulie 2014

7 -13 februaririe  2014

Ianuarie – decembrie 2014

Ianuarie – decembrie  2014

Ianuarie – decembrie 2014

Ianuarie – decembrie 2014

Ianuarie – iunie  2014

Ianuarie – decembrie 2014


	Campanii sociale 

Campania sociala „O masa de tenis pentru scoala ta”

Gala finala – turneu final, competitie republicana printre finalisti, transmisiune in direct Studioul 2


	2 x30=60 min (1 ora)

1 x 120 = 120 min (2 ore)
	Saptembrie 2013-martie 2014

Martie 2014

	
	
	

	Transmisiuni

Olimpiada de Iarna de la Soci  (februarie)

Volei, campionat national (ianuarie – mai)

Handbal, campionat national, (ianuarie – mai)

Fotbal, campionat national  + Cupa Moldovei  (martie- noiembrie)

Baschet , campionat national (martie - mai)

Tenis (Cupa Davis)

Cupa Mondiala la fotbal (12 iunie – 13 iulie)

Lupte 

Judo 

Box 

Atletism 

Rugby 


	100 ore

 6 x90 min = 360 min (6 ore)

4x90min=360 min (96 ore)

10 x90 = 900 min (15 ore)

4 x 90 min = 360 min (6 ore)

3 x  120 = 360 min (6 ore)

63 X 90 = 5670 min (105 ore)

1 x90 min =  90 min (1 ore si 30 min)

1x90 min=90 min ( 1 ora si 30 min)

1x90 min= 90 min (1 ora si 30 min)

1x90 min= 90 min (1 ora si 30 min

2 x 90 min = 180 min (3 ore)
	7 -13 februaririe  2014



	Producţie în reluare

Saptamina Sportiva – de trei ori pe luna, magazin, emisiune de analiza a evenimentelor sportive

Fotbal Non Stop – lunara, emisiune de totalizare a evenimentelor fotbalistice si promovare a sportului „rege” in tara
	36  x  35 min = 1260 min (21 ore)

12 x 35 = 420 (7 ore)


	

	Volumul total al emisiei televizate  pe subdiviziune
	525 ore 36 min
	

	
	
	

	
	
	


V. CONCLUZII

Structural, Direcţia dispune de un potenţial tehnic şi de creaţie în măsură să facă faţă cerinţelor, deşi formula existentă nu a fost definitivată până la capăt. Din stafful Direcţiei lipsesc 2 unităţi cheie (la TV) – operator imagine şi montator (editor). Adaptarea la condiţiile Departamentului ştiri - nu rezistă. În dese cazuri coincidenţele de eveniment şi necesitatea de a acorda prioritate politicului, socialului lasă sportul fără operator. Acelaşi lucru se întâmplă în timpul montărilor. Aceste inadvertenţe constituie un  element descurajator, or planurile stabilite cad. Şi planificările, mai ales cele programate în perspectivă, ca şi pregătirea materialelor de portofoliu sunt date peste cap. Nu o singură dată se întârzie sau  nu se pleacă deloc pe teren  din cauza intervenţiilor de urgenţă, fapt care stresează şi „motivează” pe angajaţii Direcţiei să fie indisciplinaţi în planificările solicitate. O altă problemă rezidă în faptul că emisiunile tematice, ediţiile speciale, sunt filmate şi montate în regimul tehnic al Departamentului producţie, iar rubrica  Sport Mesager - în sistemul utilizat de Departamentul ştiri.

În baza celor expuse, în conformitate cu cerinţele CO, voi prezenta în termenii stabiliţi solicitarea pentru completarea structurii depline a Direcţiei precum şi a necesităţilor tehnice.

Cu atât mai mult că în anul care vine vom bate toate recordurile ca volum de emisie – 525 de ore în total! 
Şef Direcţie Sport Radio TV                                     Efim Josanu

